**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projektam “Nodrošinājuma valsts aģentūras maksas pakalpojumu cenrādis”” (VSS-788)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019.gada 16.septembris – 2019.gada 20.septembris | |
|  |  | |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija | |
|  |  | |
|  |  |  |

|  |  |  |  |
| --- | --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija | |
|  |  | | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1.  2.  3. | **Noteikumu projekta pielikums**  “2.2. Viesnīcas pakalpojumi (telpu noma) Piestātnes ielā 14, k-1, Jūrmalā.”    **Noteikumu projekta pielikuma 4.piezīme**  “4. ⁴ Ja pakalpojuma saņēmējs ir juridiska persona, kas kā nodokļu maksātājs ir reģistrēta Valsts ieņēmumu dienesta Nodokļu maksātāju reģistrā, tad papildus cenai par pakalpojumu maksā pievienotās vērtības nodokli 21% apmērā.”  **Noteikumu anotācijas I sadaļas 2.punkts.** | | **Finanšu ministrija**  Noteikumu projekta pielikuma 2.2.apakšpunktā ir atspoguļots maksas pakalpojums “Viesnīcas pakalpojumi (telpu noma) Piestātnes ielā 14, k-1, Jūrmalā”, kam saskaņā ar Pievienotās vērtības nodokļa likuma 42.panta desmito daļu ir piemērota samazinātā pievienotās vērtības nodokļa (turpmāk – PVN) likme 12% apmērā. Vēršam uzmanību, ka citos apakšpunktos, kur arī ir minēti viesnīcas pakalpojumi (piemēram, 2.4., 2.5.apakšpunktā) viesnīcas pakalpojums ir raksturots kā izmitināšana. Atbilstoši Pievienotās vērtības nodokļa likuma 5.panta pirmās daļas 2.punktam ar PVN apliek saimnieciskās darbības ietvaros Latvijas Republikas teritorijā sniegtos pakalpojumus par atlīdzību, tādējādi telpu noma ir ar PVN standartlikmi apliekams pakalpojums. Savukārt Pievienotās vērtības nodokļa likuma 42.panta desmitā daļa nosaka samazinātās PVN likmes 12% apmērā piemērošanu izmitināšanas pakalpojumus tūristu mītnēs. Ņemot vērā minēto, lūdzam vēlreiz izvērtēt noteikumu projekta pielikuma 2.2.apakšpunktā minētā pakalpojuma būtību un atbilstoši precizēt tā nosaukumu un, ja nepieciešams, piemērojamo PVN likmi.  **Finanšu ministrija**  Atbilstoši Pievienotās vērtības nodokļa likuma 52.panta pirmās daļas “a” apakšpunktam ar PVN neapliek tādu iedzīvotājiem sniegto pakalpojumu kā dzīvojamo telpu īri. Savukārt, ja šāds pakalpojums tiek sniegts juridiskai personai neatkarīgi no to reģistrācijas kādā no Valsts ieņēmumu dienesta reģistriem, tas ir ar PVN apliekams darījums, kam piemērojama PVN standartlikme 21% apmērā. Līdz ar to aicinām noteikumu projekta pielikuma 4.piezīmi izteikt šādā redakcijā:  “Ja pakalpojuma saņēmējs nav iedzīvotājs (fiziska persona), tad pakalpojuma cenai piemēro pievienotās vērtības nodokļa likmi 21% apmērā.”  **Finanšu ministrija**  Lūdzam papildināt anotācijas I sadaļas 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ar informāciju par PVN piemērošanu Nodrošinājuma valsts aģentūras sniegtajiem pakalpojumiem, kā arī ar aprakstošu informāciju par maksas pakalpojumu cenu izmaiņām, kādas izmaksu pozīcijas un kādā % apmērā ir pieaugušas kopš cenrāža spēkā stāšanās, (kā arī ņemot vērā pēdējos veiktos grozījumus cenrādī), pēc iespējas izmantojot uz pierādījumiem balstītus faktus, jo anotācijā ir atspoguļojama visa pamatinformācija par noteikumu projektu. | **Iebildums ņemts vērā**  Precizēts noteikumu projekta pielikuma 2.2.apakšpunkts.    **Iebildums ņemts vērā**  Precizēta noteikumu projekta pielikuma 4.piezīme.  **Iebildums ņemts vērā.**  Papildināts noteikumu anotācijas I sadaļas 2.punkts. | | “2.2.Viesnīcas pakalpojumi (izmitināšana) Piestātnes ielā 14, k-1, Jūrmalā²”  “Ja pakalpojuma saņēmējs nav iedzīvotājs (fiziska persona), tad pakalpojuma cenai piemēro pievienotās vērtības nodokļa likmi 21% apmērā.”  Maksas pakalpojumu izmaiņas saistītas ar dažādu pakalpojumu tarifu izmaiņām, piemēram, 2016.gada 15.decembrī LR Saeima pieņemtajiem grozījumiem Dabas resursu nodokļa likumā, kas paredz, ka no 2017.gada 1.janvāra un katru gadu līdz 2020.g. 1.janvārim tiek būtiski paaugstināts Dabas resursu nodoklis, ka rezultātā pakalpojuma nodrošinātāji ir ievērojami palielinājuši pakalpojuma maksu. Palielinājušās ir telpu uzkopšanas un uzturēšanas pakalpojumi, ņemot vērā visus Aģentūras nekustamo īpašumu objektus, vidējais sadārdzinājums objektam gadā ir 843 487 *euro*. 2017.g. tika veikta nodokļu reforma, kas ar 2018.g. paredz vairāku nodokļu pieaugumu, minimālas darba algas pieaugumu u.c. pasākumus, kā rezultātā pēc veiktajiem iepirkumiem telpu uzkopšanas un uzturēšanas, apsardzes pakalpojumiem ir pieauguši pakalpojumu izcenojumi. Tāpat atsevišķos objektos ir veikti lielāki ieguldījumi ēkas un izīrējamo istabiņu remontdarbos, kas kopumā šajos objektos palielināja istabiņu izmaksas, piemēram, dienesta viesnīcā Ezermalas ielā 8A, Rīgā veikti remontdarbi, kas istabiņu īri paaugstināja vidēji par 116%, savukārt dienesta viesnīcā Krustpils ielā 10, Rīgā remontdarbu un uzturēšanas izdevumi ir samazinājušies, līdz ar to samazinot īres maksu vidēji par 23%.  Aģentūras maksas pakalpojumiem tiek piemērots pievienotās vērtības nodoklis (turpmāk – PVN) saskaņā ar Pievienotās vērtības nodokļa likumu. Saskaņā ar šī likuma 42. panta desmito daļu samazināto PVN likmi 12% apmērā piemēro viesnīcu pakalpojumiem, bet saskaņā ar 52. panta pirmās daļas 25.punkta ″a″ apakšpunktu PVN netiek piemērots dienesta viesnīcām. |
| Atbildīgā amatpersona | |  | | |
|  | | (paraksts) V.Skole | | |

Vanda Skole

Nodrošinājuma valsts aģentūras

Īpašumu, bruņojuma un materiālo rezervju departamenta

Īpašumu pārvaldes Apsaimniekošanas un uzskaites nodaļas

vecākā referente

tālruņa numurs: 67829047

vanda.skole@agentura.iem.gov.lv